PolyAgent/wiki_georgian_en_parallel_20231101 huggingface dataset:
კლარა ცეტკინი

კლარა ცეტკინი (დ. 5 ივლისი, 1857, ვიდერაუ, გერმანია, — გ. 20 ივნისი, 1933, არხანგელსკოე, მოსკოვის სიახლოვეს, სსრკ) — გერმანელი პოლიტიკური მოღვაწე. გერმანიისა და საერთაშორისო კომუნისტური მოძრაობის მონაწილე. გერმანიის კომუნისტური პარტიის ერთ-ერთი დამაარსებელი, ქალთა უფლებების აქტივისტი.
განათლება მიიღო ლაიფციგის კერძო პედაგოგიურ სასწავლო დაწესებულებაში, სადაც დაუახლოვდა რევოლუციონერ სტუდენტ-ემიგრანტებს რუსეთიდან, რომელთა შორის იყო მისი მომავალი მეუღლე ოსიპ ცეტკინი. 1882 წლის ნოემბრიდან კლარამ და ოსიპ ცეტკინმა ერთად დაიწყეს ცხოვრება პარიზში. ამავე დროს შეიცვალა მან თავისი ქალიშვილობის გვარი ცეტკინად. შეეძინათ ორი შვილი: მაქსიმ და კოსტია ცეტკინი. ოსიპ ცეტკინი 1889 წელს გარდაიცვალა ტუბერკულოზით.
ცეტკინმა მნიშვნელოვანი როლი ითამაშა მეორე ინტერნაციონალის დაარსებაში და იყო მისი ყველა კონგრესის მონაწილე. 1881 წელს შევიდა გერმანიის სოციალ-დემოკრატიის რიგებში. ემიგრაციაში ყოფნისას მონაწილეობდა საფრანგეთის, ავსტრიისა და იტალიის სოციალისტურ მოძრაობაში. 1890 წელს ემიგრაციიდან დაბრუნების შემდეგ, სათავეში ჩაუდგა გერმანიის სოციალ-დემოკრატიულ ქალთა მოძრაობას. როზა ლუქსემბურგთან, კარლ ლიბკნეხტთან და ფრანც მერინგთან ერთად ებრძოდა რევიზიონიზმს. ცეტკინის ინიციატივით 1907 წელს მოიწვიეს I საერთაშორისო ქალთა კონფერენცია. ცეტკინი აირჩიეს საერთაშორისო ქალთა სამდივნოს მდივნად. 1910 წელს, კოპენჰაგენში სოციალისტ ქალთა საერთაშორისო კონფერენციაზე ცეტკინის წინადადებით მიიღეს გადაწყვეტილება ქალთა საერთაშორისო დღის — 8 მარტის დაწესების შესახებ.
ცეტკინს მეგობრული ურთიერთობა ჰქონდა ვლადიმერ ლენინთან და ნადეჟდა კრუპსკაიასთან. რაიხსტაგის დაწვისა და ხელისუფლებაში ადოლფ ჰიტლერის მოსვლის შემდეგ, მემარცხენე პარტიები გერმანიაში აიკრძალა და ცეტკინი უკანასკნელად წავიდა გადასახლებაში, ამჯერად საბჭოთა კავშირში. კლარა ცეტკინი გარდაიცვალა 1933 წლის 20 ივნისს ღამის 2 საათზე არხანგელსკოეში. იგი ყოველთვის იხსენებდა როზა ლუქსემბურგს და მისი უკანასკნელი სიტყვა იყო „როზა…“. დაჯილდოებულია ლენინის ორდენითა და წითელი დროშის ორდენით.
რესურსები ინტერნეტში
კლარა ცეტკინის ბიოგრაფია
სქოლიო
დაბადებული 5 ივლისი
დაბადებული 1857
გარდაცვლილი 20 ივნისი
გარდაცვლილი 1933
გერმანელი პოლიტიკოსები
XIX საუკუნის გერმანელი მწერლები
მის ბოლივია

მის ბოლივია Miss Bolivia — ყოველწლიური სილამაზის კონკურსი, რომელიც ბოლივიაში 1959 წლიდან ტარდება. კონკურსის მიზანია გამოავლინოს მის სამყაროსა და მის მსოფლიოს კონკურსზე წარსადგენი კანდიდატები.
ამჟამად, მის ბოლივიის ტიტულს ატარებს ოლივია პინეირო ქალაქ სანტა-კრუს-დე-ლა-სიერიდან. მან ეს სტატუსი მიიღო 2010 წლის 26 აგვისტოს.
აღსანიშნავია, რომ მის სამყაროსა და მის მსოფლიოს კონკურსებზე ბოლივიელ მონაწილეს დღემდე არასოდეს გაუმარჯვია.
მის ბოლივიაზე კანდიდატები მონაწილეობას იღებენ ბოლივიის ადმინისტრაციული ერთეულების, დეპარტამენტების დონეზე, ანალოგიურ კონკურსებში გამარჯვების შემდეგ.
რესურსები ინტერნეტში
ოფიციალური საიტი
სქოლიო
ბოლივიური კულტურა
აბადიტები

აბადიტები, იბადიტები (არაბ.: الاباضية, ალ-იბადია) — ხარიჯიტების მუსლიმანური სექტის ზომიერი ფრთის მიმდევრები. აბადიტების სექტა აღმოცენდა ერაყში VII საუკუნეში, სახელწოდება მიიღო აბდ ალ-ლაჰ იბნ იბადისაგან, რომელმაც ჩამოაყალიბა აბადიტების მსოფლმხედველობა. აბადიტები ებრძოდნენ სახალიფოს, შექმნეს თავიანთი იმამატები, მათ შორის ჩრდილოეთ აფრიკაში - ტაჰირთის იმამატი (761-909). ამჟამად აბადიტები შემორჩნენ ომანში, კუნძულ ზანზიბარზე და ჩრდილოეთ აფრიკის ზოგიერთ ქვეყანაში (ალჟირი, ტუნისი, ლიბია).
ლიტერატურა
ისლამი
ტარიელ გელანტია

ტარიელ გელანტია (დ. 18 მარტი, 1951, ხობი — გ. 17 ოქტომბერი, 2019) — ქართველი ეკონომისტი, მეცნიერი, პოლიტიკოსი. ეკონომიკის მეცნიერებათა დოქტორი.
დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1978-1990 წლებში ეწეოდა სამეცნიერო-პედაგოგიურ მოღვაწეობას თბილისის სახელმწიფო უნივერსიტეტში, იყო პოლიტიკური ეკონომიკის კათედრის ასისტენტი, დოცენტი. 1983-1990 წლებში მუშაობდა შეთავსებით ჟურნალ „ეკონომისტის“ განყოფილების გამგე. 1990-1991 წლებში იყო საქართველოს უზენაესი საბჭოს წევრი: მაჟორიტარი, ხობის საარჩევნო ოლქი, პრეზიდიუმის წევრი, საფინანსო-საბიუჯეტო კომისიის თავმჯდომარე (1991-1992). ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
ტარიელ გელანტია — საქართველოს პარლამენტის ოფიციალური საიტი
დაბადებული 18 მარტი
დაბადებული 1951
გარდაცვლილი 17 ოქტომბერი
გარდაცვლილი 2019
საქართველოს რესპუბლიკის I მოწვევის უზენაესი საბჭოს წევრები
გვერძინეთის პირველი კოშკი

გვერძინეთის პირველი კოშკი — არქიტექტურული ძეგლი ქარელის მუნიციპალიტეტის სოფელ გვერძინეთის განაპირას, დასავლეთით, მდინარე ძამის აღმოსავლეთ ნაპირზე, ფერდობზე. თარიღდება XVI საუკუნით. იცავდა გზას. კოშკი პირამიდულია, ნაგებია ნატეხი ქვით, წყობა წესიარია, ზედაპირი მოსწორებილია. შემორჩენილია ხუთი სართული. კოშკის მეხუთე სართულის ზედა ნაწილი მონგრეულია. კოშკში შესასვლელი გაჭრილია მეორე სართულის აღმოსავლეთ კედელში, მიწიდან 5 მეტრის სიმაღლეზე. პირველი კედელი ყრუკედლებიანი დამხმარე სათავსია. მეორე სართულის სამხრეთ კედელში ორი სათოფურია, დასავლეშთი ერთი. მესამე სართულზე ერთი სათოფურია, მეოთხეზე ყოველ კედლეში თითო. მეხუთე სართულზე სამ კედლეში თითო სათოფურია, მეოთხეში კი მოზრდილი სარკმელი.
ლიტერატურა
ქარელის მუნიციპალიტეტის კოშკები
ბეჟაანთკარის კვირაცხოვლის ნიში

ბეჟაანთკარის კვირაცხოვლის ნიში — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ბეჟაანთკარში. აგებულია შუა საუკუნეებში.
ძველი ეკლესიის ადგილას მოწყობილი სალოცავი ნიში რიყის ქვითაა ნაგები, რომელიც მოგვიანებით შეულესავთ. ნაეკლესიარი შემოღობილია მავთულით.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 30
ახალგორის მუნიციპალიტეტის ტაძრები
ფაუნა

ფაუნა (ლათ. fauna – ტყეებისა და ველების ქალღმერთი; ცხოველთა ჯოგების მფარველი) — ცხოველთა სახეობების ისტორიულად ჩამოყალიბებული ერთობლიობა ამა თუ იმ ტერიტორიაზე. წარმოშობის მხრივ, ფაუნა ერთიან და ერთგვაროვან სისტემას არ წარმოადგენს.
ისტორიული განვითარების პროცესში იგი ყალიბდება სხვადასხვა წარმოშობის ცხოველთა ჯგუფებისაგან — ფაუნისტური კომპლექსებისაგან. თითოეულ ფაუნაში არჩევენ ე.წ. აბორიგენბს ანუ ცხოველებს, რომლებიც განვითარდნენ ადგილზე, და იმიგრანტებს, რომლებიც მოცემულ ტერიტორიაზე სხვა ადგილებიდან გადმოსახლდნენ.
ფაუნისტური კომპლექსების წარმოშობის დადგენა რთული ამოცანაა, ხშირად შეუძლებელიც. განარჩევენ ტუნდრის, ტაიგის, ნემორალურ, ტყის, ველის, ნახევრად უდაბნოს, უდაბნოს, პანთროპულ და სხვა ფაუნისტურ კომპლექსებს. ამა თუ იმ ფაუნის შემცველი კომპლექსების რაოდენობა სხვადასხვაა. მაგ.: ველის ზონის ფაუნას ქმნიან საკუთრივ ველის, კოსმოპოლიტურ სახეობათა სხვა ფაუნებში გაბატონებული კომპლექსების წარმომადგენლები.
უსურიის მხარის ფრინველების ფაუნაში შესაძლოა გაირჩეს აღმოსავლეთ ციმბირის ტაიგის, შორეული აღმოსავლეთის ფართოფოთლოვან ტყეებთან დაკავშირებულ სახეობათა, სამხრეთ ჩინეთის, ინდომალაიური, ზღვის სანაპირო ფორმების კომპლექსები. ამას გარდა აქ ბინადრობენ რელიქტური მესამეული სახეობები და გამყინვარების დროის რელიქტები.
ტერმინი ფაუნა იხმარება ასევე ცხოველთა ცალკეული სისტემატიკური ჯგუფების მიმართ (მაგ.; ორნითოფაუნა — ფრინველთა ფაუნა; ენტომოფაუნა — მწერების ფაუნა და ა.შ.), ან კიდევ დედამიწის ისტორიის ამა თუ იმ პერიოდის ცხოველთა სამყაროს აღსანიშნავად. ლაპარაკობენ აგრეთვე ნიადაგის, სარეწაო ცხოველთა ფაუნის სხვ. შესახებაც. ფაუნის შემადგენლობის, ისტორიული განვითარებისა და ჩამოყალიბების შესწავლა ზოოგეოგრაფიის ერთ-ერთი ძირითადი ამოცანაა.
ლიტერატურა
ზოოგეოგრაფია
az:İnfauna
Camponotus montivagus montivagus

Camponotus montivagus montivagus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
კროსი (უისკონსინი)

კროსი (უისკონსინი)
კროსი — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 366 ადამიანს შეადგენდა, სიმჭიდროვე 3,8 კაცი/კმ².
ფართობი 97,6 კმ².
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
გეოგრაფიული სახელწოდებები
ბუფალოს ოლქის ქალაქები
Ã

Ã
A with tilde (majuscule: Ã, minuscule: ã) is a letter of the Latin alphabet formed by addition of the tilde diacritic over the letter A. It is used in Portuguese, Guaraní, Kashubian, Taa, Aromanian, and Vietnamese. In the past, it was also used in Greenlandic.
Usage
In Portuguese, it represents a nasal near-open central vowel ([ɐ̃]), though it varies from near-open to mid-central vowel according to dialect. It also appears as a part of the diphthongs ãe, pronounced as /ɐ̃j̃/, and ão, pronounced as /ɐ̃w̃/.
In Kashubian, the letter is generally pronounced as nasalized open front unrounded vowel ([ã]). In the dialect present in counties of Puck and Wejherowo, it is pronounced as nasalized open-mid front unrounded vowel ([ɛ̃]). Its the 3rd letter of the Kashubian alphabet.
In Guaraní and Taa, it is pronounced as nasalized open front unrounded vowel ([ã]).
In Aromanian, it is pronounced as mid-central vowel ([ə]) or close central unrounded vowel ([ɨ]).
In Vietnamese, it is pronounced as long open front unrounded vowel ([aː]) in a high breaking-rising tone.
It is also used as a phonetic symbol in the International Phonetic Alphabet, where its lower case (ã), represents the nasalized open front unrounded vowel.
Formerly, the letter was also used in the Greenlandic to represent long open front unrounded vowel ([aː]) next to a geminated consonant, but now it is replaced with Aa.
The letter is also used in Belter Creole, a constructed language made by Nick Farmer for The Expanse television sci-fi series. In the language, it represents the nasalized near-open front unrounded vowel ([æ̃]) sound, for example in the word shãsa, which means chance.
Encoding
References
Latin letters with diacritics
Phonetic transcription symbols
Aromanian language
Portuguese language
იჩან-ყალა

იჩან-ყალა — უზბეკეთის ქალაქ ხივაში მდებარე დღემდე შემონახული შიდა ქალაქის სახელწოდება. ცნობილია თავისი არქიტექტურითა და ისტორიით. ქალაქში დაცული მეჩეთებიდან, მედრესეებიდან, მინარეთებიდან და მავზოლეუმებიდან ყველაზე ძველი ნაგებობა XVI საუკუნისაა. ქალაქი ძეგლად და ნაკრძალად აღიარებულ იქნა 1968 წელს. 1990 წლიდან შეტანილია იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
Itchan Kala - UNESCO World Heritage Centre
მსოფლიო მემკვიდრეობის ძეგლები უზბეკეთში
როკიშკისის რაიონი

როკიშკისის რაიონი — რაიონი ლიეტუვაში, პანევეჟისის მაზრაში.
მოსახლეობა
საცხოვრებელი ადგილის მიხედვით:
ქალაქის – 21 184 (49,94%)
სოფლის – 21 237 (50,06%)
სქესობრივი ნიშნის მიხედვით:
მამაკაცები – 19 912 (46,94%)
ქალები – 22 509 (53,06%)
აღმსარებლობის მიხედვით:
კათოლიკე – 34 314 (94,72%)
სტაროვერები – 1 215 (3,35%)
მართლმადიდებელი – 546 (1,51%)
სხვა - 0,5%
ეროვნების მიხედვით:
ლიეტუველები – 39 197 (92,40%)
რუსები – 2 640 (6,22%)
სხვა - 0,5%
დასახლებული პუნქტები
3 ქალაქი – ობიალიაი, პანდელისი და როკიშკისი;
9 დაბა – ჩიადასაი, დუოკიშკისი, იუოდუპე, იუჟინტაი, კამაიაი, პანიამუნელისი, პანიამუნისი, სალოსი დასუვაინიშკისი;
689 სოფელი.
მოსახლეობის რაოდენობა (2001):
როკიშკისი – 16 746
იუოდუპე – 2 043
კავოლიშკისი – 1 428
ობიალიაი – 1 371
პანდელისი – 1 024
კამაიაი– 681
სკემაი – 678
ბაიორაი – 671
პანიამუნელისი – 646
ლაიბგალიაი – 503
თვითმმართველობა
რაიონი მოიცავს 10 სამამასახლისოს:
იუოდუპეს
იუჟინტაის
კამაიაის
კაზლიშკის
კრიაუნოსის
ობიალიაის
პანდელისის
პანიამუნელისის
როკიშკისის სასოფლო
როკიშკისის საქალაქო
ლიეტუვის რაიონები
ლიზა სიმფსონი

ლიზა სიმფსონი
ლიზა მარი სიმფსონი — ანიმაციური სერიალ „სიმფსონების“ ერთ-ერთი მთავარი პერსონაჟი, სიმფსონების ოჯახის უფროსი ქალიშვილი და ბარტ სიმფსონის და (ასაკით მასზე უმცროსი). სერიალის განმავლობაში გამოიყურება, როგორც რვა წლის გოგონა. გამოირჩევა ინტელექტუალური შესაძლებლობებით.
მეტ გრენინგმა ლიზა მოიგონა კომპანიის Fox მისაღებში ჯდომისას და ეს სახელი დაარქვა ერთ-ერთი თავისი დის პატივსაცემად. ლიზა პირველად გამოჩნდა ტრეისი ულმანის შოუში, მოკლემეტრაჟიან სერიაში „ღამე მშვიდობის“ (1987). ამ სერიაში იგი ჯერ არ იყო დამოუკიდებელი პერსონაჟი და უფრო მეტად თავის ძმას ჰგავდა. მომავალში მისი ხასიათი სულ უფრო და უფრო განავრცეს.
სერიალში ლიზას როლს ახმოვანებს მსახიობი იერდლი სმითი, თუმცა თავდაპირველად ამ როლზე კასტინგს ნენსი კართრაიტი გადიოდა.
ლიზას სახელი შეტანილია „გამოგონილ ადამიანთა ენციკლოპედიაში“, სადაც იგი ნახსენებია დემოკრატებს, მოყვარულ მუსიკოსებსა და უფროსი ასაკის ხალხზე უფრო ჭკვიანი პერსონაჟების სიებში. 2000 წელს გამოცემამ Entertainment Weekly იგი ყველაზე დაუფასებელ პიროვნებათა სიაში შეიყვანა. 2002 წელს თავის ძმა ბარტთან ერთად ლიზა მოხვდა 50 საუკეთესო მულტიპლიკაციური პერსონაჟის სიაში (TV Guide-ის რეიტინგში). 1996-1998 წლებში შედგა ინტერნეტ-გამოკითხვა, სადაც ლიზამ დაიკავა მეოთხე ადგილი სიმფსონების საყვარელ პერსონაჟებს შორის - ჰომერის, ბარტისა და რალფ ვიგამის შემდეგ.
რესურსები ინტერნეტში
სიმფსონების პერსონაჟები
ja:ザ・シンプソンズの登場人物#シンプソン家とその親類
კოტოლანდია

კოტოლანდია — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 2 609 ადამიანს შეადგენდა. ფართობი 659.717 კმ²-ია. მოსახლეობის სიმჭიდროვე 3.95 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
სალვადორი 2012 წლის ზაფხულის ოლიმპიურ თამაშებზე

სალვადორი 2012 წლის ზაფხულის ოლიმპიურ თამაშებზე
სალვადორმა ზაფხულის ოლიმპიურ თამაშებზე მეათედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2012 წლის ზაფხულის ოლიმპიურ თამაშებზე
სალვადორი ზაფხულის ოლიმპიურ თამაშებზე
ჩრდილოეთ ამერიკის ქვეყნები ზაფხულის ოლიმპიურ თამაშებზე
ზელენოგრადის ისტორიულ-მხარეთმცოდნეობითი მუზეუმი

ზელენოგრადის ისტორიულ-მხარეთმცოდნეობითი მუზეუმი — ისტორიულ-მხარეთმცოდნეობითი მუზეუმი მოსკოვის ქალაქ ზელენოგრადში. მუზეუმი მდებარეობს შემდეგ მისამართზე: 103575, მოსკოვი, ზელენოგრადი, გოგოლის ქუჩა № 11-გ.
ისტორია
ზელენოგრადის ისტორიულ-მხარეთმცოდნეობითი მუზეუმი გაიხსნა 1969 წელს ქალაქ ზელენოგრადის მოსახლეობის ინიციატივით. რაიონში დიდი სამამულო ომის პერიოდში მიმდინარეობდა მძიმე ბრძოლები. ომის კვალიი შენახულია, როგორც მოსახლების მეხსიერებაში ასევე ქალაქის შემოგარენში. მოსახლეობის მიერ ომთან დაკავშირებული მასალების შეგროვება გახდა მუზეუმის დაარსების საფუძველი. თავდაპირველად მუზეუმი განთავსებული იყო ქალქის სამოთახიან ბინაში. შემდეგ მას გადაეცა შენობა გოგოლის ქუჩაზე.
1984 წელს მუზეუმმა მიიღო სახელწოდება „სახალხო“, ხოლო 1992 წლიდან - სახელმწიფო.
ზელენოგრადის ისტორიულ-მხარეთმცოდნეობითი მუზეუმი აგროვებს სიძველეს, ატარებს სამეცნიერო და საგანმანათლებლო საქმიანობას.
მუზეუმის საგამოფენო ფართობია - 285 მ², მუზეუმში არის დარბაზები, რომლებიც ეძღვნება დიდი სამამულო ომის მოვლენებს: „იქ სადაც დაიღუპა უცნობი ჯარისკაცი“, დარბაზი კოლექციით „ჩემი მხარე“, სადაც ნაჩვენებია მხარის ყოფა-ცხოვრება და ისტორია. ყოველ წელს მუზეუმი ახორციელებს არქეოლოგიურ ექსპედიციებს სოფელ ლიალოვოს არქეოლოგიურ ძეგლზე.
მუზეუმის ექსპონატების რაოდენობაა 23 200 ერთეული, მათ შორის 12 200 ძირითად ფონდშია. მუზეუმის კოლექციის შემადგენლობაში შედის სამხედრო-ისტორიული მინიატურა „რუსეთის არმიის მუნდირის განვითარების ისტორია“, ქვის ხანის არქეოლოგიური საგნები, მათ შორის ქსოვილები და ნაკეთობები. მუზეუმში დაცულია მარშალ გიორგი ჟუკოვისა და მიხეილ კატუკოვის პირადი ნივთები.
მუზეუმში არის სამეცნიერო ბიბლიოთეკა, სურათების გალერეა. მუზეუმის თანამშრომლები გამოსცემენ შრომების კრებულს „მხარის ისტორიის ნარკვევები“, ალბომებს და კატალოგებს.
მუზეუმში იმართება თემატური ექსკურსიები „ჩვენი სამშობლოს ისტორია“, „მოსკოვის დაცვის უკანასკნელი საზღვარი“, „იქ სადაც დაიღუპა უცნობი ჯარისკაცი“, „რუსეთის არმიის მუნდირის განვითარების ისტორია“, „ჩვენი ქალაქი“, ქალაქ ზელენოგრადის მხატვრებისა და დიზაინერების გამოფენები.
2014 წელს მუზეუმში მიმდინარეობდა რეორგანიზაცია, რომლის განმავლობაშიც მუზეუმს შეუერთდა „საგამოფენო დარბაზი ზელენოგრადი“, რომელიც ადრე ცალკე ორგანიზაცია იყო. რეორგანიზაციის შემდეგ მუზეუმის სრულ სახელწოდებაა „ქალაქ მოსკოვის კულტურის სახელმწიფო საბიუჯეტო განყოფილება, ზელენოგრადის მუზეუმი“.
1977-2016 წლებში მუზეუმის დირექტორი იყო ტატიანა ვიზბული, ხოლო 2016 წლიდან მუზეუმის დირექტორია დენის ჩილიკინი.
რესურსები ინტერნეტში
Официальный сайт
История города в музее: интервью с директором Зеленоградского краеведческого музея Татьяной Визбул, 2014 (Youtube)
Фотографии экспозиции:
На портале «Узнай Москву»
В каталоге «Музеи и выставки мира»
სქოლიო
მოსკოვის მუზეუმები
რუსეთის მხარეთმცოდნეობის მუზეუმები
ხარაისეხო

ხარაისეხო — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ტრუხილიის კომარკის შემადგენლობაში. ფართობი — 177 კმ². მოსახლეობა — 456 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
ხარაისეხოს მუნიციპალიტეტის ოფიციალური საიტი
სქოლიო
კასერესის მუნიციპალიტეტები
კლემენტ V

კლემენტ V (ერისკაცობაში რაიმონ ბერტრან დე გო; დ. 1264 — გ. 20 აპრილი, 1314) — ფრანგი რომის პაპი 1305–1314 წლებში.
რაიმონ ბერტრან დე გო დაიბადა 1264 წელს საფრანგეთში. მისი ძმა იყო ლიონის არქიეპისკოპოსი. პაპის ტახტზე აირჩიეს 1305 წელს საფრანგეთის მეფე ფილიპ IV-ის მხარდაჭერით. მან პაპის ტახტი რომიდან ავინიონში და დაიწყო პაპების ავინიონის ტყვეობა (1309–1377).
იხილეთ აგრეთვე
ფრანგი პაპების სია
პაპების ავინიონის ტყვეობა
რესურსები ინტერნეტში
ენციკლოპედია „ბრიტანიკა“
რომის პაპები
დაბადებული 1264
გარდაცვლილი 20 აპრილი
გარდაცვლილი 1314
ფრანგი პაპები
სალიანის რაიონი

სალიანის რაიონი — აზერბაიჯანის ერთ-ერთი რაიონი. მისი ადმინისტრაციული ცენტრია ქალაქი სალიანი. რაიონის ტერიტორიაზე მოიპოვება ნავთობი და მას აწარმოებს სალიანის ნავთობკომპანია. ასევე აქ მდებარეობს შირვანის ეროვნული პარკის ტერიტორიის დიდი ნაწილი.
ისტორია
სალიანი დიდი დასახლებული ტერიტორიაა, ამან XIII საუკუნეში დამპყრობელთა ყურადღება მიიპყრო. სალიანში ხდებოდა შირვანშაჰების სავაჭრო ურთიერთობები მუღანთან, თავრიზირთან და ირანთან. დიდი ხნის განმავლობაში XVII-XVIII საუკუნის სავაჭრო გზები ირანთან, ჩრდილოეთ კავკასიასთან და რუსეთთან გადიოდა სალიანში. 1795 წელს აღა-მაჰმად-ხანმა მთლიანად გაანადგურა სალიანი.
XX საუკუნის დასაწყისში აქ დაარსდა: 3 მცირე ბამბის საწარმო (რომლის ტევადობა 3-4 ტონა იყო), მცირე ზომის ელექტროსადგურები, 4 დაწყებითი სკოლა და ბიბლიოთეკა. იმ დროისთვის ქალაქში იყო 20 მცირე საქსოვი საწარმო, 200 მაღაზია, 5 სავაჭრო ბანკი, საფოსტო განყოფილება, საკარანტინო სადგური და 11 მედრესე. 1894 წელს სალიანში მეტეოროლოგიური სადგური გაიხსნა, ეს იყო პირველი მეტეოროლოგიური სადგური მთელს სამხრეთ რუსეთსა და კავკასიაში.
სალიანი ასევე იყო ვაჭრობის ცენტრი, რომელიც აბრეშუმის გზაზე მდებარეობდა. ჩვენს წელთაღრიცხვამდე II საუკუნეში. აქ ვაჭრები ჩინეთიდან და ინდოეთიდან ჩამოდიოდნენ, რომლებიც ვაჭრობდნენ აზერბაიჯანის მიწაზე, შემდეგ ჰკვეთნენ მდინარე რიონს და მიდიოდნენ საქართველოში, შემდეგ კი ქალაქ ფოთის პორტიდან (შავი ზღვის სანაპიროდან) მიემართებოდნენ აზოვის ზღვისკენ.
სალიანი დიდი ხნის განმავლობაში იყო საგანმანათლებლო, კულტურული ცენტრი მუღანისა და მუღანის სამხრეთ-აღმოსავლეთით. 1881 წელს მთელი ქალაქის ფართობი 800 ჰექტარი იყო . 1916 წლიდან სალიანი ოფიციალურად ითვლება ქალაქად.
გეოგრაფია
სალიანის რაიონი მდებარეობს მტკვარ-არაქსის დაბლობზე. რაიონი მდებარეობს აზერბაიჯანის სამხრეთ-აღმოსავლეთით. გზატკეცილი და რკინიგზა, რომელიც აკავშირებს მთელ აზერბაიჯანს სამხრეთ რეგიონებთან და შუა აღმოსავლეთის ქვეყნებთან, მდებარეობს ამ რეგიონში. ქვეყნის ერთ-ერთი მთავარი მდინარე მტკვარი მიედინება სალიანის რაიონის ტერიტორიაზე.
გავრცელებულია რუხი ყავისფერი, ნაცრისფერი, და მარილიანი ნიადაგები. რელიეფის ტიპებიდან გვხვდება უდაბნო და ნახევრად უდაბნო, მაღალმთიანი და მთიანი რაიონებისგან შედგება და მდიდარია ტალახის ვულკანებით. ფლორაც რელიეფის შესაბამისად ნახევრად უდაბნო და უდაბნოს ტიპია. აქ ძირითადად იზრდება კვიპაროსი, მზესუმზირა, წყალმცენარეები, მაყვალი, სალი, ლეღვი, ჰირკანის ლეღვის იშვიათი სახეობები და ა.შ.
რეგიონში ძირითადად გავრცელებულია სტეპური კლიმატის ტიპი. მთელი წლის განმავლობაში ნალექების ძალიან მცირე რაოდენობა მოდის. საშუალო წლიური ტემპერატურაა 15,2 ° C, ხოლო საშუალო წლიური ნაკექი კი 288 მმ-ია.
დემოგრაფია
სტატისტიკის სახელმწიფო კომიტეტის მონაცემებით, 2019 წლის მდგომარეობით, ქალაქის მოსახლეობა შეადგენდა 138 600 ადამიანს, რაც 2000 წლიდან მოყოლებული 25 600 ადამიანით (დაახლოებით 22,6 პროცენტით) ზრდაა. 2000 წელს მოსახლეობის რაოდენობა 113 000 ადამიანს შეადგენდა. მთლიანი მოსახლეობიდან 69 300 მამაკაცია, ხოლო 69 300 კი ქალი. 2018 წელს მოსახლეობის 25,1 პროცენტზე მეტს (დაახლოებით 34 500 ადამიანი) შეადგენენ 14–29 წლების ფარგლებში მყოფი მოზარდები და ახალგაზრდები
რესურსები ინტერნეტში
На сайте Azerbaijan
Salyan (Salyani / Saljan) ingilisce
Salyan
Salyan azerbaycan dilinde
სქოლიო
აზერბაიჯანის რაიონები
კრივოგაშტანის თემი

კრივოგაშტანის თემი — თემი ჩრდილოეთ მაკედონიაში. მდებარეობს პელაგონიის რეგიონში. მოსახლეობა შეადგენს 6 150 ადამიანს (2002 წლის აღწერის მონაცემები). მოსახლეობის სიმჭიდროვე — 65.73 კაცი/კმ²-ზე.
თემის ადმინისტრაციული ცენტრი — კრივოგაშტანი. ადმინისტრაციული ცენტრის ჩათვლით თემის შემადგენლობაში შედის 13 დასახლება
თემის ტერიტორიის ფართობი შეადგენს 93.57 კმ²-ს.
იხილეთ აგრეთვე
ჩრდილოეთ მაკედონიის ადმინისტრაციული დაყოფა
რესურსები ინტერნეტში
კრივოგაშტანის თემის ოფიციალური საიტი
სქოლიო
ჩრდილოეთ მაკედონიის თემები
გორადილი

გორადილი — სოფელი აზერბაიჯანში, აფშერონის რეგიონის აფშერონის რაიონში. მოსახლეობის რაოდენობა — 886 კაცი.
რესურსები ინტერნეტში
აფშერონის რაიონის სოფლები
ბოგორი

ბოგორი — ქალაქი ინდონეზიაში, კუნძულ იავაზე, დასავლეთ იავის პროვინციაში. მდებარეობს ბოგორის სარეგენტოს ცენტრში, ქვეყნის დედაქალაქ ჯაკარტიდან 60 კმ–ით სამხრეთით. თავის მხრივ, ბოგორს მუნიციპალიტეტის სტატუსი აქვს. ქალაქი მნიშვნელოვანი ეკონომიკური, სამეცნიერო, კულტურული და ტურისტული ცენტრია, ისევე როგორც სამთო კურორტი.
შუა საუკუნეებში ბოგორი სუნდას სამეფოს დედაქალაქი იყო და პაკუან–პაჯაჯარანი ერქვა. ჰოლანდიური კოლონიალიზმის დროს, მას ბუიტენცორგი ეწოდა და ჰოლანდიის ოსტინდოეთის გენერალ–გუბერნატორის საზაფხულო რეზიდენციად იქცა. XIX საუკუნის ადრეულ წლებში, როდესაც ბრიტანული კონტროლის ხანა დასრულდა, ბოგორი ჰოლანდიის ოსტინდოეთის ადმინისტრაციული ცენტრი გახდა.
ბოგორის ცენტრალურ ნაწილში, დაახლოებით 20 კმ² ტერიტორიაზე ასობით ათასი ადამიანი ცხოვრობს და ის მსოფლიოს ერთ–ერთი ყველაზე მჭიდროდ დასახლებული ადგილია. ქალაქში მდებარეობს საპრეზიდენტო სასახლე და ბოტანიკური ბაღი, რომელიც მსოფლიოში ერთ–ერთი უძველესი და უდიდესია. ხშირი წვიმების გამო, ბოგორს ზედმეტსახელად „წვიმიან ქალაქს“ უწოდებენ. წვიმს თითქმის ყოველთვის, მშრალ სეზონშიც კი.
დემოგრაფია
ეკონომიკა
იხილეთ აგრეთვე
ინდონეზიის ქალაქების სია
რესურსები ინტერნეტში
ოფიციალური საიტი
სქოლიო
ინდონეზიის ქალაქები
დოლნო-ჩიჩევო

დოლნო-ჩიჩევო — სოფელი ჩრდილოეთ მაკედონიაში, გრადსკოს თემში (ვარდარის რეგიონი). მდებარეობს ზღვის დონიდან 301 მეტრზე. 2002 წლის მონაცემებით, მოსახლეობა 72 ადამიანს შეადგენდა.
იხილეთ აგრეთვე
ვარდარის რეგიონი
გრადსკოს თემი
სქოლიო
გრადსკოს თემის სოფლები
პიტერ კუპერი

პიტერ კუპერი (Peter Cooper) (12 თებერვალი, 1791 – 4 აპრილი, 1883) — ამერიკელი ინდუსტრიალისტი, გამომგონებელი და ფილანტროპი.
ამერიკელი გამომგონებლები
დაბადებული 1791
გარდაცვლილი 1883
მან გამოიგონა პირველი პერსონალური კომპიუტერი,რომელიც უკვე დახვეწილი და მრავალფეროვანი გახლდათ.
ის გულის პრობლემით გარდაიცვალა
არონი

არონი (აჰარონ) — ისრაიტელი, ისრაელიანების წინამძღვარი და მღვდელი, პირველი მღვდელი ბიბლიურ ისტორიულ ტრადიციაში. ბიბლიური პერსონაჟი. დაიბადა ეგვიპტეში, როდესაც ებრაელები იყვნენ ეგვიპტელთა მონობაში, ტომით ლევიტელი. წინასწარმეტყველი და წინამძღვარი. მოსეს უფროსი ძმა და თანამდგომი, აარონია ღმრთის ნების განცხადებელი, ძველ ებრაელთა პირველი უზენაესი ქურუმი. სინაის მთაზე ისრაიტელებს აარონი განუცხადებს ღმერთის აღთქმას, აარონი და მისი შთამომავლები იყვნენ მღვდელმთავრები „ყველა თაობაში“ გამოსვლათა წიგნი (30;10, 40:15 და ლივიტელთა 6;11). აარონი ასევე ითავსებდა სამხედრო პოლიტიკური ლიდერის როლსაც, როდესაც მოსეს დაეხმარა ამალეკთან ბრძოლაში (გამოსვლა, 17;12).
ლიტერატურა
Encyclopedia of Religion, second edition. Lindsay Jones, editor in chieft. Thomson Gale. USA. 2005.
The most commonly held reconstruction of the history of the israelite priesthood and the place of Aaron and the Aaronites in is is Aeltred Cody's A History of Old Testament Priesthood (Rome, 1969), which aslo contains a conprehensive bibliography, An important revision of the common theory is Frank Moore Cross's Canaanite Myth and Hebrew Epic: Essays in the History of the Religion of Israel (Cambridge, Mass, 1973), pp. 195-215.
სქოლიო
ძველი აღთქმის წინასწარმეტყველები
ნუგზარ შარია

ნუგზარ შარია (დ. 19 თებერვალი, 1941, თბილისი, (სსრკ) — გ. 1 დეკემბერი, 2022, ნიუ-იორკი, (აშშ)) — ქართველი მსახიობი, რეჟისორი, საქართველოს სსრ-ის დამსახურებული არტისტი.
გადაღებულია 30-ზე მეტ ფილმში. ის 1970-იანი წლების დასაწყისიდან გარდაცვალებამდე ამერიკაში ცხოვრობდა. 2020 წლის თებერვალში ამერიკაში მოღვაწე რეჟისორი „ოსკარების“ ჟიურის შეკრებაზე ჟიურის თავჯდომარედ აირჩიეს.
ფილმოგრაფია
რესურსები ინტერნეტში
ეროვნული ფილმოგრაფია
ნუგზარ შარია: მე ისევ 29 წლის ვარ!
სქოლიო
ქართველი მსახიობები
ქართველი კინორეჟისორები
თბილისში დაბადებულები
დაბადებული 19 თებერვალი
დაბადებული 1941
გარდაცვლილი 2022
გარდაცვლილი 1 დეკემბერი
საქართველოს სსრ-ის დამსახურებული არტისტები